open-index/open-wikipedia-markdown huggingface dataset:
Kaipiaisten Nuorisoseura

**Kaipiaisten Nuorisoseura** on nuorisoseura, joka toimii Kaipiaisten kylässä nykyisessä Kouvolassa, perustettiin vuonna 1903 (vahvistamaton perustamisvuosi) edistämään paikallista kulttuuria, sivistystä ja yhteisöllisyyttä. Alkuvuosina toiminta painottui kansanvalistukseen ja perinteisiin harrastuksiin, kuten näytelmäkerhoihin, iltamiin ja tansseihin. Näillä tapahtumilla oli suuri merkitys kylän yhteishengen ja kulttuurielämän kehittymiselle.

1940- ja 1950-luvuilla seura oli aktiivinen tukikohta sotien jälkeisessä jälleenrakennuksessa ja tarjosi kyläläisille paikkaa kokoontua ja virkistyä. Myöhemmin toiminta laajeni vastaamaan muuttuvan ajan tarpeisiin, kuten lasten ja nuorten harrastusten edistämiseen.

Seurantalo on ollut tärkeä osa nuorisoseuran historiaa. Se toimii edelleen tapahtumien, juhlien ja kokousten keskuksena, ja sen ylläpitäminen on yksi nuorisoseuran tärkeimmistä tehtävistä.

Kaipiaisten Nuorisoseura on yli sadan vuoden ajan ollut Kaipiaisten kylän yhdistävä voima. Vaikka maailma ympärillä muuttuu, tavoitteet ovat pysyneet samoina: edistää yhteisöllisyyttä, kulttuuria ja kylän elinvoimaisuutta.

Seuran visio: Tavoitteena on kehittää seurantaloa entistä aktiivisemmaksi yhteisön keskukseksi, joka palvelee kaikkia kyläläisiä. Yhdistys tekee yhteistyötä muiden paikallisten yhdistysten kanssa ja tarjoaa tapahtumia, jotka houkuttelevat eri-ikäisiä osallistujia. Pitkän tähtäimen tavoitteena on varmistaa seuran taloudellinen vakaus ja mahdollistaa seurantalon kunnostaminen pienin askelin, jotta se säilyy tärkeänä kohtaamispaikkana myös tuleville sukupolville.

## Lähteet

## Aiheesta muualla
* Kaipiaisten Nuorisoseura kotisivut
*Seurantalo (valokuvia)
Slovakin historia

**Slovakin historia** käsittelee slovakin kielen kehittymistä vuosisatojen aikana.

## Historia
Slovakki oli eritynyt muista länsislaavilaisista kielistä 1400-luvulle tultaessa. Tällöin slovakit asuivat käytännössä kokonaan Unkarin kuningaskunnan alueella. Valtakunnan yleisin hallinnon kieli oli latina, jota käytettiin myös katolisen kirkon jumalanpalveluksissa. Näihin aikoihin hussilaisten tšekkien käyttämä tšekin kieli levisi Slovakiaan, jossa sitä käytettiin erityisesti protestantismiin kääntyneiden parissa. Ensimmäinen slovakisoituneella tšekillä kirjoitettu asiakirja on Žilinan kirja (*Žilinská kniha*) vuodelta 1473. Tšekki pysyi protestanttisten slovakkien kirjakielenä aina 1800-luvulle.

Katolinen kirkko käytti aloittamassaan vastauskonpuhdistuksessa apunaan niin kutsuttua jesuiittaslovakkia, joka sai nimensä Jesuiittojen sääntökunnalta. Se pohjautui läntiseen kulttuurimurteeseen. 1600-luvulla myös keskislovakialaista kulttuurimurretta alettiin käyttää paikallistason hallinnon kielenä. Niinpä slovakkien käyttämä kieli oli jakaantunut kolmeen leiriin osittain puhujan uskontokunnan mukaisesti.

Valistuksen vaikutuksesta Habsburgien monarkian vähemmistökansat pyrkivät standardisoimaan omat kielensä. Slovakin kohdalla tämä prosessi alkoi 1700-luvun lopulla kun Anton Bernolák julkaisi sarjan kielioppikirjoja, joilla hän pyrki kielen kodifioimiseen. Bernoláčtinaksikin kutsuttu slovakki oli kieliopiltaan Länsi- ja Keski-Slovakian murteiden kompromissi. Se ei saavuttanut yleistä suosiota, ja pysyi seuraavat vuosikymmenet lähinnä katolisen papiston käytössä.

Protestantti Ľudovít Štúr oli merkittävässä roolissa kun myöhemmin moderniksi slovakiksi kehittynyt kieli kodifioitiin 1840-luvulla. Sen pohjana oli Keski-Slovakian murteet. Valinnan tarkoituksena oli luultavasti eron hakeminen tšekkiin, vaikka tšekkiläisten sanojen ja termien käyttö pysyi yleisenä. Ero katolisten ja luterilaisten käyttämän kielten välillä päättyi 1851, kun Milan Hodža ja Martin Hattala julkaisivat reforminsa anonyymisti kirjoittamassaan Lyhyt slovakin kielioppi -kirjassaan. Se pohjautui Štúrin maltillisena pidettyyn kieleen, ja syntyi, kun Unkarin hallituksen harjoittama magyarisaatio uhkasi vähemmistökielten asemaa. Seuraavina vuosikymmeninä tietokirjoja ei juurikaan pystynyt julkaisemaan slovakiksi, ja kieltä esiintyi lähes yksinomaa kaunokirjallisuudessa.

Slovakkien asuttamat alueet liittyivät ensimmäisen maailmansodan jälkeen vastaperustettuun Tšekkoslovakian tasavaltaan, jossa se sai tasavertaisen aseman yhdessä tšekin kielen kanssa. Slovakin ja tšekin katsottiin kuitenkin olevan osa samaa tšekkoslovakin kieltä, ja slovakin asema jäi jossain määrin tšekille alisteiseksi sotien välisenä aikana. Toisen maailmansodan jälkeen sen asema parantui.

Sosialismin jälkeisenä aikana slovakki on saanut paljon lainasanoja erityisesti englannista.

Slovakki sai aseman yhtenä Euroopan unionin virallisista kielistä 1. toukokuuta 2004.

## Katso myös
* Slovakian historia

## Lähteet
* 
### Viitteet
Bogenin kappeli (Steigen)

**Bogenin kappeli** () on Steigenin kunnassa Norjassa sijaitseva puinen pitkäkirkko vuodelta 1924.

## Lähteet

## Aiheesta muualla
Bogenin kappeli

**Bogenin kappeli** tarkoittaa seuraavia Norjassa sijaitsevia kirkkoja:

* Bogenin kappeli Evenesin kunnassa
* Bogenin kappeli Steigenin kunnassa
Janus Pannonius

**Janus Pannonius** (1434–1472) oli unkarilainen renessanssihumanisti, runoilija ja piispa.

Janus Pannonius aloitti opiskeluaikanaan Italiassa kirjoittamisen, enimmäkseen epigrammeja ja panegyrisiä latinalaisia ​​lauluja. Kotimaassaan hän kirjoitti enimmäkseen elegioita unkarilaisista maisemista, isänmaallisuudesta ja yksinkertaisista, inhimillisistä tunteista. Hän oli Unkarin renessanssin tärkein runoilija, ja hänellä oli ratkaiseva vaikutus unkarilaisen maallisen runouden jatkokehitykseen. Hänen teoksistaan ​​julkaistiin ensimmäinen kokoomapainos vuonna 1784. Pannonius oli  Pécsin piispa  1459-1472.

## Lähteet
Meredith Whittaker

**Meredith Whittaker** on yhdysvaltalainen tekoälytutkija ja viestisovellus Signalin puheenjohtaja. Hän on toiminut New Yorkin yliopiston Minderoo-teknologiatutkimuksen professorina, ja perustanut NYU- yliopiston AI Now -instituutin joka tutkii tekoälyn yhteiskunnallisia vaikutuksia. Whittaker on ennen Signalin uraansa työskennellyt 13 vuotta teknologiajätti Googlen tuote- ja tekniikkaryhmän johtajana, ja ollut mukana perustamassa Googlen Open Research -ryhmää, joka pyrkii yhdistämään avoimen lähdekoodin ja akateemisen tieto- ja viestintätekniikan osaajat. Whittaker on perustanu myös hajautetun, internetin suorituskykyä mittaavan M-Labin, ja toiminut muun muassa Euroopan parlamentin, Valkoisen talon, Yhdysvaltain kauppakomissio FTC:tä, New Yorkin kaupunkia ja useiden eri maiden hallitusten neuvonantajana tekoälyyn ja tietoturvallisuuteen liittyvissä asioissa.

Whittaker oli tärkeässä roolissa Googlen työntekijöiden järjestäytymisessä, ja yksi keskeisimmistä järjestäjähenkilöistä vuoden 2018 Googlen ulosmarssissa, jossa yli 20 000 työntekijää protestoi yrityksen toimintaa ja työehtoja.

Whittaker on toiminut Signal-säätiön puheenjohtajana vuodesta 2022 saakka. Hänen omat tutkimuksensa ja tieteelliset julkaisunsa käsittelevät globaalia tekoälypolitiikkaa, ja nostavat keskiöön tekoälyn valvontaan ja resurssienkäyttöön liittyviä ominaisuuksia. Julkisuudessa hän korostaa erityisesti tekoälyn yhteyksiä tehostetussa valvonnassa, ja kritisoi teknologiajättejä.

## Koulutus
Whittaker valmistui retoriikan ja englanninkielen kandidaatiksi Kalifornian yliopistosta, Berkeleystä.

## Palkinnot ja tunnustukset
Whittaker voitti Helmut-Schmidtin tulevaisuuspalkinnon vuonna 2024, kun raatiin kuului myös Suomen entinen pääministeri Sanna Marin. 

Hänet on valittu myös Time-lehden Time 100 AI-listalle maailman sadan merkittävimmän tekoälyvaikuttajan joukkoon.

## Lähteet
Älandsbro

**Älandsbro** on taajama Härnösandin kunnassa Västernorrlandin läänissä Ångermanlandin  historiallisessa maakunnassa Ruotsissa. Taajamassa oli 917 asukasta vuonna 2021.

## Lähteet

## Aiheesta muualla
Dani Mikkonen

**Dani Mikkonen** (s. 26. tammikuuta 2005 Lempäälä) on suomalainen jääkiekkoilija, joka pelaa U20 SM-sarjaa Tapparassa. Hän on pelipaikaltaan vasen laitahyökkääjä.

## Ura
### Seuraura
Mikkonen on Lempäälän Kisan kasvatti. Hän siirtyi 14-vuotiaana Tapparan C-nuoriin kaudeksi 2019–2020. Kaudella 2020–2021 Mikkonen toimi joukkueen kapteenina. Kaudella 2021–2022 hän voitti U18 SM-pronssia. Kaudella 2022–2023 Mikkonen toimi Tapparan U18-joukkueen varakapteenina. Kaudella 2023–2024 hän jakoi 17 osumallaan seuran U20-joukkueen sisäisen maalipörssin kolmannen sijan Jeremi Tammelan ja Miro Ahvenlammen kanssa. Mikkonen voitti kauden päätteeksi U20 SM-pronssia.

Kaudella 2024–2025 Mikkonen oli tehoilla 9+14=33 Tapparan U20-joukkueen paras maalintekijä ja toiseksi paras pistemies Verneri Ahosen jälkeen. Hän teki SM-liigadebyyttinsä 25. marraskuuta 2024 Vaasan Sportia vastaan. Mikkonen merkittiin Tapparan nelosketjun vasempaan laitaan Verneri Ahosen ja Juuso Nykäsen viereen. Hän sai ottelussa jääaikaa 8.08 minuuttia. Mikkonen teki myös liigauransa avausmaalin, jolla Tappara siirtyi toisessa erässä 3–2-johtoon. Hänen osumansa jäi lopulta joukkueen 6–2-voittoon päättyneen ottelun voittomaaliksi. Miikka Mäkelä ja Kari Kiviaho valitsivat Mikkosen ottelun Alumnien tähtien kolmostähdeksi. Hän pelasi SM-liigassa kauden aikana neljä runkosarjaottelua.

### Maajoukkueura
Mikkonen on pelannut neljä nuorten ja kolme poikien maaottelua.

## Tilastot

## Lähteet
*
*
*

### Viitteet
Forin kirkko

**Forin kirkko** () on Steinkjerin kunnassa Norjassa sijaitseva kivinen pitkäkirkko vuodelta 1846.

## Lähteet

## Aiheesta muualla
Birger Simonsson

**Birger Jörgen Simonsson** (3. maaliskuuta 1883 Uddevalla – 11. lokakuuta 1938 Tukholma) oli ruotsalainen taidemaalari. Hän opiskeli Pariisissa Henri Matissen alaisuudessa ja Ruotsiin palattuaan toimi opettajana Valandin taidekorkeakoulussa Göteborgissa sekä professorina Kuninkaallisessa taidekorkeakoulussa Tukholmassa.
## Teoksia

Birger Simonsson (Självporträtt, ca 1910).jpg|Omakuva (1910)
Badande by Birger Simonsson.jpg|*Badande* (1937)
Kusten Bohuslän x Birger Simonsson.jpg|*Kusten, Bohuslän*

## Katso myös
* *[[De unga]]*
## Lähteet

## Aiheesta muualla
Simonsson

**Simonsson** on seuraavien henkilöiden sukunimi:

* Agne Simonsson (1935–2020), ruotsalainen jalkapalloilija ja valmentaja
* Anna Bergström-Simonsson (1853–1937), ruotsalainen laulunopettaja
* Birger Simonsson (1883–1938), ruotsalainen taidemaalari
* Filippus Simonsson, Norjan hallitsija vuosina 1207–1217
* Kim Simonsson (s. 1974), suomalainen kuvataiteilija
Tamás Bakócz

**Tamás Bakócz** (1442–1521) oli unkarilainen poliitikko, Esztergomin arkkipiispa, kardinaali ja Konstantinopolin läntinen patriarkka. 

Bakócz oli syntyperältään vaunujentekijän poika. Papillisen uransa huipentumana hän pyrki paavinistuimelle Julius II:n jälkeen mutta hävisi vaalissa Leo X:lle. Hän toi Roomasta mukanaan Leo X:n bullan ristiretken järjestämisestä turkkilaisia vastaan, mutta ristiretki kääntyi György Dózsan talonpoikaiskapinaksi. Bakóczia on pidetty lahjakkaana, mutta periaatteettomana miehenä, jonka toiminta oli yhtenä syynä uskonpuhdistuksen leviämiseen Unkariin. Hän oli tunnettu omana aikanaan myös suurena taiteenharrastajana.

## Lähteet
András Báthory

**András Báthory** (k. 1599) oli unkarilainen kardinaali ja Transilvanian ruhtinas.

András Báthory kuului Báthoryn suvun Somlyón sukuhaaraan ja hänet kasvatettiin setänsä, Puolan kuningas Stefan Batoryn hovissa. András Báthory tuli vuonna 1599 Transilvanian ruhtinaaksi, mutta joutui tappiolle taistelussa Valakian voivodia Mikaelia vastaan ja surmattiin pakomatkalla.

## Lähteet
Strategy (Twicen albumi)

**Strategy** on eteläkorealaisen Twicen neljästoista EP, joka julkaistiin 6. joulukuuta 2024. Albumi koostuu seitsemästä kappaleesta. Nimikkosinglellä vierailee yhdysvaltalainen rap-artisti Megan Thee Stallion. Kappaleen "Keeper" sanoituksen on tehnyt Dahyun.

## Tausta
Twice julkaisi kolmannentoista EP:nsä *[[With You-th]]* helmikuussa 2024. Albumi oli yhtyeen ensimmäinen listaykkönen Billboard 200 -listalla. Heinäkuussa yhtye julkaisi viidennen japaninkielisen albuminsa *[[Dive (Twicen albumi)|Dive]]*.

Lokakuussa yhtye juhli yhdeksännettä vuosipäiväänsä pitämällä Home 9round -nimisen tapahtuman. Tapahtuman aikana yhtye esitti uuden kappaleen ”Sweetest Obsession” ja ilmoitti julkaisevansa *Strategy* EP:n joulukuun 6. päivä. Yhtye esiintyi Amazon Music Livessä marraskuussa, jossa he esittävät lyhyen pätkän nimikkosinglestä.

## Kappaleet

## Lähteet
Valto Klemola

**Valto Matias Klemola** (29. joulukuuta 1907 Kauhava – 26. elokuuta 1957 Chigago Yhdysvallat) oli suomalainen eläinlääkäri, virkamies ja professori. 

## Henkilöhistoria
Klemolan vanhemmat olivat maanviljelijä Matti Klemola ja ja Vilhelmina Kankaanpää. Hänen ensimmäinen puolisonsa vuodesta 1932 oli Else Margit Lindroos ja toinen vuodesta 1943 Marjatta Kirsi. Toimittaja ja kirjailija Pertti Klemola oli Valto Klemolan poika ensimmäisestä avioliitosta. Valto Klemola suoritti ylioppilastutkinnon 1925. Filosofian kandidaatti hänestä tuli 1929 ja maa-ja metsätaloustieteiden kandidaatti 1931 ja tohtori 1933. Eläinlääkäriksi Klemola valmistui 1933 ja väitteli vielä filosofian tohtoriksi 1934. 

Klemola oli Helsingin yliopiston dosentti 1933–1941, valtion metsästyksenvalvoja 1934–1941 ja Helsingin yliopiston kotieläinopin apulaisprofessori 1941–1957. Eläinlääketieteellisen korkeakoulun anatomian ja embryologian vt. professori Klemola oli 1952–1957. Hän kuoli Yhdysvalloissa ASLA-Fulbright-stipendimatkan aikana 

## Julkaisuja
* *Über die Glykolyse in Tumoren*, A. I. Virtanen, 1929, Valto Klemola, Helsinki: Suomalainen tiedeakatemia (14 s.)
* *Über die Morphologie und Vererbung der dominanten und der rezessiven Scheckung sowie der Glasäugigkeit beim Pferde*, 1930, Berliini: Barey, väitöskirja, (78 s.)
* *Zur vergleichenden Physiologie der Verhornungsformen*, 1931, Helsinki: Suomalainen tiedeakatemia, väitöskirja (113 s.)

## Lähteet
Koitto

**Koitto** voi tarkoittaa seuraavia:

* koitto, auringonnousu
* Raittiusyhdistys Koitto, helsinkiläinen raittiusyhdistys
* Koiton talo, Raittiusyhdistys Koiton vuonna 1907 rakennuttama talo Helsingissä
* Koitto, 1800-luvun lopulla ja 1900-luvun alussa julkaistu raittiusaiheinen aikakauslehti
* Osuusliike Koitto, Valkeakoskella 1925-1983 toiminut osuuskauppa
* Aamun Koitto, ortodoksinen aikakauslehti
* Noormarkun Koitto, noormarkkulainen urheiluseura
* Pohjan Koitto, rovaniemeläinen urheiluseura
* Vieremän Koitto, vieremäläinen urheiluseura.
Natalismi

**Natalismi** (myös **pronatalismi**) on ideologia, jonka mukaan ihmisten lisääntyminen on tärkeää ja ihmisten tulisi lisääntyä enemmän.

Muinaisaikoina ihmisten selviytyminen on ollut riippuvaista korkeasta syntyvyydestä, koska kuolleisuus oli suurta. Sen vuoksi yhteisöissä on arvostettu lisääntymistä ja syyllistetty ihmisiä, jotka eivät ole lisääntyneet.

Monissa uskonnoissa on natalistisia oppeja. Esimerkiksi Raamatussa ensimmäisessä Mooseksen kirjassa jumala kehottaa ihmisiä "olemaan hedelmällisiä, lisääntymään ja täyttämään maa".

Natalistisella väestöpolitiikalla halutaan edistää väestön lisääntymistä. Lapsiperheiden rahallinen tukeminen, lapsettomien lisäverotus, sekä abortin ja ehkäisyn kieltäminen ovat esimerkkejä natalistisesta politiikasta.

Natalismin vastakohta on antinatalismi.

## Kritiikki
Natalismia on kritisoitu muun muassa siksi, että se johtaa liikakansoittumiseen, edistää ilmastonmuutosta ja on vastoin ihmisten seksuaalioikeuksia, sillä oikeus olla lisääntymättä on ihmisoikeus. Natalistista politiikkaa on kritisoitu myös siitä, että se muistuttaa pyramidihuijausta, koska seuraavan sukupolven on oltava edellistä suurempi, jotta nuorempi sukupolvi voisi maksaa vanhemman sukupolven taloudelliset edut.

## Lähteet
Amidomusta 10B

**Amidomusta 10B** (C22H14S2N6O9Na2) eli **Acid Black 1** on atsoväreihin kuuluva aromaattinen orgaaninen yhdiste. Yhdistettä käytetään väriaineena.

## Ominaisuudet, valmistus ja käyttö
Huoneenlämpötilassa amidomusta 10B on ruskeaa tai sinimustaa kiteistä ainetta. Yhdiste liukenee kohtalaisesti veteen ja kohtalaisesti myös esimerkiksi etanoliin ja asetoniin. 

Amidomusta 10B:n synteesissä H-happo reagoi ensin p-nitroaniliinin diatsoniumsuolan  kanssa atsokytkentäreaktiolla hieman happamissa oloissa ja tämän jälkeen aniliinin diatsoniumsuolan kanssa hieman emäksisissä oloissa.

Amidomusta 10B:tä käytetään biokemiallisissa tutkimuksissa värjäämään ja tunnistamaan proteiineja, esimerkiksi kollageenia. Se värjää myös solujen tumat. Amidomusta 10B:tä voidaan käyttää rikostutkinnassa veren osoittamiseen sormenjäljistä. Yhdisteellä voidaan värjätä esimerkiksi villaa, silkkiä, nahkaa tai paperia.

## Lähteet

## Aiheesta muualla
Kristillinen koulu

**Kristillinen koulu** on oppilaitos, jonka toiminta perustuu kristilliseen maailmankatsomukseen ja kristilliseen arvopohjaan. Kristillisyys tulee kristillisessä koulussa esiin monella tavoin, kuten tapakulttuurissa ja tapahtumissa. Suomalaisten kristillisten koulujen opetus ei ole uskontoon sitouttavaa, eikä oppilailta tai heidän perheiltään edellytetä henkilökohtaista uskoa tai minkään seurakunnan jäsenyyttä.

Kristillisten koulujen luonne vaihtelee huomattavasti maasta riippuen. Joissakin maissa valtakirkon opetukset muodostavat oleellisen osan valtion järjestämän opetuksen sisällöstä. Toisissa maissa valtio tukee eri kirkkojen omia kouluja.

Vuoden 2024 alussa Suomen 17 kristillisessä koulussa opiskeli yhteensä noin 2&nbsp;850 oppilasta. Koulujen lukumäärä ja oppilasmäärä ovat kasvussa. Ne koulut, joilla ei ole virallista järjestämislupaa, toimivat kotikouluina ilman valtion rahoitusta.

Yhdysvalloissa, missä valtion rahoittamissa kouluissa ei tavallisesti opeteta uskontoa, joka 12. lapsi käy jotain uskonnollista koulua, useimmat heistä kristillistä koulua.

## Katso myös
* Kristillisten koulujen ja päiväkotien liitto

## Lähteet
Karttulan vapaaseurakunta

**Karttulan vapaaseurakunta** on Kuopion Karttulassa toimiva vapaaseurakunta. Seurakunta on perustettu vuonna 1925. Seurakunnan johtaja on Kaarina Hoffrén. Seurakunnan toimitilat sijaitsevat Karttulan keskustassa Kirkkotiellä. Seurakunta kuuluu Suomen Vapaakirkko -kirkkokuntaan.

Seurakunnan toimintaan kuuluu jumalanpalvelusten ohella raamattuopetukset, diakoniatyö, Eväät elämään -päivät sekä läehtystyö kummiohjelman kautta. Vapaaseurakunta ylläpitää myös kirpputoria.

Karttulan vapaaseurakunta perustettiin vuonna 1925, kun Karttulan seurakunta jakautui kolmeen osaan uuden kirkon paikan valinnan johdosta. Karttulan kirkko oli palanut vuonna 1920 ja uudesta sijainnista syntyi repivä riita, jota lietsoivat päätökset Tervon seurakunnan perustamisesta sekä Tervon ja Karttulan välisestä rajan paikasta.

## Katso myös
* Luettelo Suomen vapaaseurakunnista
* Vapaakirkollisuus Suomessa
* Suomen Vapaakirkko

## Lähteet
Salajärvi (Savitaipale)

**Salajärvi** on järvi Savitaipaleella Etelä-Karjalassa. Sen pinta-ala on 1,3 neliökilometriä. Etäisyys Lappeenrannasta on 48 kilometriä länsiluoteeseen.

## Maantiede
Salajärven muotoja määrittää järven pohjoisrannalta etelään työntyvä Hujaniemi ja sen länsipuolella sijaitseva noin viisitoistahehtaarinen Tasapäänsaari. Lahtia on useita (Mustalahti, Räisänlahti, Tervahaudanlahti, Niittulahti, Rapalahti, Salolahti). Noin yhdeksäsosa Salajärvestä on vähintään kymmenen metriä syvä. Syvin kohta, noin kuusitoista metriä, sijaitsee itärannan tuntumassa.

Salajärven rannoilla on jonkin verran pientaloja ja joitakin maatiloja.

Salajärveen laskee usea nimetön tulouoma. Salajärven pohjoiskolkan Salolahdesta lähtee vajaan kilometrin mittainen Salo-oja, joka laskee järven pohjoispuolella sijaitsevaan Rautjärveen (92,9 metriä merenpinnan yläpuolella).

Salajärven vesitilavuus on 4&nbsp;975&nbsp;000 kuutiometriä.

Salajärvi (04.146.1.032) kuuluu Virmajoen valuma-alueeseen (04.146), joka on kolmannen jakovaiheen vesistö Vuoksen vesistössä (04). Toinen jakovaihe on Kuolimon valuma-alue (04.14) ja ensimmäinen on Suur-Saimaan alue (04.1). Virmajoen valuma-alueeseen kuuluu 86 vähintään hehtaarin laajuista vakavettä, joista Salajärvi on kuudenneksi laajin.

## Lähteet
Samlandin hiippakunta

**Samlandin hiippakunta** oli itäpreussilainen hiippakunta, joka sai nimensä Samlandin niemimaan (lat. *Sambia*) mukaan.
  
Samlandin hiippakunta perustettiin vuonna 1249 ja se oli Riian arkkihiippakunnan alainen. Pohjoisessa se ulottui Niemensin ulkopuolelle, itäosassa se sisälsi myös Pregelin alkulähteet. Piispa asui Fischhausenissa ja Königsbergissä. Georg von Polentz, joka oli tullut evankeliseksi jo vuonna 1523, luovutti piispanalueen, joka koostui kahdesta erillisestä osasta (Itämerellä ja Insterburgin pohjoispuolella), Preussin herttua Albrecht I:lle vuonna 1525. Evankelinen hiippakunta oli kuitenkin olemassa Samlandissa pitkään.

## Lähteet
Pomesanian hiippakunta

**Pomesania** on entinen hiippakunta Saksalaisen ritarikunnan hallitsemassa Itä-Preussissa, jonka piiri kattoi Veiksel-joen oikean rannan ja Nogatin. Piispa omisti pienen alueen Marienwerderin eteläosassa ja asui Riesenburgissa. Hiippakunta perustettiin vuonna 1249 ja se reformoitiin vuonna 1524, kun piispa Erhard von Queis kääntyi luterilaisuuteen. Siitä lähtien katolilaiset Kulmin piispat ottivat arvonimen "Pomesanian piispa".

## Katso myös
*Paul Speratus

## Lähteet
San Juanicon tehdasräjähdys

**San Juanicon räjähdys** vuonna 1984 oli tehdasonnettomuus, joka sisälsi sarjan tulipaloja ja räjähdyksiä nestekaasun valmistukseen käytetyllä tehtaalla San Juanicon kylässä Meksikossa. Se tapahtui 19. marraskuuta 1984. Laitos oli osa Méxicon suurkaupunkialuetta ja se tuhoutui täysin. 500–600 uhria kuoli ja 5&nbsp;000–7&nbsp;000 sai vakavia palovammoja.

Onnettomuus on yksi tappavimmista teollisuuskatastrofeista koko maailmanhistoriassa.

## Lähteet

## Aiheesta muualla
* YouTube-video
Englannin Valioliigan Kultainen hanska

**Englannin Valioliigan Kultainen hanska** () on jalkapallossa myönnettävä palkinto yhdelle tai useammalle maalivahdille, joilla on useimmiten nollapelejä eli pelejä päästämättä maaleja yhden Englannin Valioliigan kauden aikana. Palkinto jaettiin ensimmäistä kertaa kaudella 2004–2005, jolloin sen voitti Petr Čech.

## Voittajat

## Tilastot

## Lähteet
Jarmo Alonen

**Jarmo Juhani Alonen** (s. 7. marraskuuta 1941 Turku) on suomalainen näyttelijä. Hän on tunnettu useista operetti- ja musikaalirooleistaan.

## Ura
Jarmo Alosen vanhemmat olivat puuseppä Tarmo Alonen ja Alli Laitinen. Käytyään Suomen teatterikoulun 1962–1965 Alonen näytteli Turun kaupunginteatterissa vuodesta 1965 vuoteen 2005.

Alosen roolitehtäviä olivat muun muassa musikaalin *My Fair Lady* miespääosa eli professori Higgins. Hänen muita roolejaan olivat esimerkiksi Rosencrantz (*Rosencrantz ja Gyldenstern ovat kuolleet*), Richard (*Laulu valkoiselle miehelle*) ja Edwin (*[[Mustalaisruhtinatar]]*). Kevätkaudella 2005 Alonen näytteli pääroolin, Willy Lomanin, tragediassa *[[Kauppamatkustajan kuolema]]*. Eläkevuosinaan hän näytteli Reginald Paget'n roolin teoksessa *[[Kvartetti (näytelmä)|Kvartetti]]* (2014).

Alonen näytteli sivuroolin Matti Kassilan ohjaamassa kokoillan elokuvassa *[[Päämaja (elokuva)|Päämaja]]* (1970) ja Aku Louhimiehen elokuvassa *[[Levottomat]]* (2000). Lisäksi hän on ollut mukana television draamasarjassa *[[Omenankukissa lunta]]* (1981–1983), jossa hänen roolinaan oli Håkan. Alonen näytteli myös muutamissa lyhytelokuvissa.

## Lähteet
*
* 
*
*
*

### Viitteet
Five Nights at Freddy’s: Help Wanted 2

**Five Nights at Freddy’s: Help Wanted 2** on *[[Five Nights at Freddy’s (pelisarja)|Five Nights at Freddy’s]]* -pelisarjaan kuuluva virtuaalitodellisuuspeli. Se on jatkoa *[[Five Nights at Freddy’s: Help Wanted]]ille*.

## Juoni
Pelissä pelaaja työskentelee Fazbear-pizzeriassa.

## Lähteet
Follafossin kirkko

**Follafossin kirkko** () on Steinkjerin kunnassa Norjassa sijaitseva puinen pitkäkirkko vuodelta 1954.

## Lähteet

## Aiheesta muualla
Elvranin kappeli

**Elvranin kappeli** () on Stjørdalin kunnassa Norjassa sijaitseva puinen pitkäkirkko vuodelta 1893.

## Lähteet

## Aiheesta muualla
Landvetter

**Landvetter** on taajama Härrydan kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 9&nbsp;223 asukasta vuonna 2021. Landvetterin vieressä sijaitsee lentoasema.

## Tunnettuja henkilöitä
* Kent Andersson (1942–2006), ratamoottoripyöräilijä
* Micha Gabay (s. 1947), näyttelijä

## Lähteet

## Aiheesta muualla
Kwun Tong (piiri)

**Kwun Tong** () on yksi Hongkongin 18 piiristä. Se sijaitsee Kowloonin itäreunassa. Alueen pinta-ala on 11,28&nbsp;km2 ja asukasluku vuonna 2021 oli 673&nbsp;166. Sen väestötiheys, lähes 60&nbsp;000 ihmistä neliökilometrillä, on kaikista Hongkongin piireistä suurin.

## Maantiede
Kwun Tong sijaitsee Kowloonin itäosassa Uusien territorioiden eteläpuolella. Sen naapuripiirit ovat luoteessa Kowloon City, pohjoisessa Wong Tai Sin ja idässä Sai Kung. Sitä rajaavia maantieteellisiä piirteitä ovat Lei Yue Munin salmi etelässä, Victoria Harbouriin kuuluva vesialue lounaassa ja Kowloon Peak -vuoren eteläpuolinen korkea maasto lännessä.

## Historia
Nykyisen Kwun Tongin piirin alueella oli aiemmin paljon suolan tuotantoon käytettyjä haihdutusaltaita. Sen vanha kantoninkiinankielinen nimi Kwun Fu Cheung tarkoitti hallinnolle rahaa tuottavaa paikkaa, sillä suolasta saatavat verotulot olivat aikanaan hallinnolle merkittävä tulonlähde. Nimen Kwun Tong väitetään alun perin merkinneen hallituksen omistamia lampia, jälleen viittauksena haihdutusaltaisiin. Merkitys poistui nimestä 1950-luvulla, kun sen kirjoitusmerkkejä vaihdettiin alueen uudelleenkehittämisen yhteydessä. Suolan valmistuksen ohella alueen toinen merkittävä perinteinen elinkeino oli kiven louhiminen.

Suuri osa Kwun Tongin alueesta oli käytännössä asumatonta 1950-luvulle asti. Kiinan sisällissodan aikaan vuonna 1949 alueelle saapui Manner-Kiinasta pakolaisia, jotka asettuivat asumaan slummeihin kukkuloiden rinteille. 1950-luvulta alkaen Hongkongin hallinto loi teollisuusalueen täyttömaalle Kwun Tong Roadin eteläpuolelle. Maantäytön viimeinen vaihe valmistui vuonna 1967. 1970-luvulta 1980-luvun puoliväliin tästä alueesta tuli Hongkongin suurin teollisuusalue, joka työllisti kolmanneksen kaupungin tehdastyöläisistä. Hallinto rakennutti tehtaiden työntekijöitä varten Kwun Tongin alueelle matalan vuokratason asuinalueita, kuten Ngau Tau Kok, Lam Tin, Sau Mau Ping ja Shun Lee.

Teollisen tuotannon painopisteen siirryttyä Hongkongista Manner-Kiinaan Kwun Tongin vanhoista teollisuusalueista on kehittynyt liikekeskus, jossa on toimistotilojen, kauppojen ja hotellien lisäksi esimerkiksi pienyritysten, muusikoiden ja taiteilijoiden toimitiloja.

## Nykytila

Kwun Tongissa asui 673&nbsp;166 ihmistä vuonna 2021. Asukkaista yli 646&nbsp;000 oli etnisiä kiinalaisia. Suurimpia vähemmistöjä olivat filippiiniläiset ja indonesialaiset. Sen väestötiheys, lähes 60&nbsp;000 ihmistä neliökilometrillä, on kaikista Hongkongin piireistä suurin. Alueen asukkaiden kuukausittaiset mediaanitulot olivat 16&nbsp;000 dollaria, mikä on 2&nbsp;000 dollaria koko Hongkongin vastaavaa lukua pienempi ja kuuluu Hongkongin matalimpiin. Kwun Tongin asukkaista 28,8 prosenttia jäi köyhyysrajan alapuolelle vuonna 2020, mikä on eniten kaikista Hongkongin piireistä.

## Lähteet

## Aiheesta muualla
Salajärvi

**Salajärvi** voi tarkoittaa seuraavia:

* Salajärvi, järvi Euran ja Rauman rajalla
* Salajärvi, järvi Hartolassa
* Salajärvi, järvi Heinolan ja Kouvolan rajalla
* Salajärvi, järvi Juvalla
* Salajärvi, järvi Lahdessa ent. Nastolan kunnan alueella
* Salajärvi, järvi Lemillä
* Salajärvi, järvi Savitaipaleella.
Five Nights at Freddy's: Secret of the Mimic

**Five Nights at Freddy's: Secret of the Mimic** on *[[Five Nights at Freddy’s (pelisarja)|Five Nights at Freddy’s]]* -pelisarjaan kuuluva kauhupeli. Se julkaistiin 13. kesäkuuta 2025.

Peli sijoittuu Mimic-animatronicsin ympärille ja kertoo hänen alkuperästään.

Alunperin peli oli tarkoitus julkaista myös PlayStation VR2:lle, mutta virallisten kanavien maininnat siitä poistettiin kaikessa hiljaisuudessa, jolloin oli epävarmaa tullaanko peli julkaisemaan sille ja jos tullaan, niin milloin. Kuitenkin 10. toukokuuta 2025 julkaistussa Dawko-tubettajan tekemässä haastattelussa yksi pelin kehittäjistä, Evan Lampi, kertoi PlayStation VR2 -version olevan tulossa, muttei kuitenkaan sen julkaisuaikaa.

## Lähteet
Micha Gabay

**Michael "Micha" Gabay** (s. 21. tammikuuta 1947 Landvetter) on ruotsalainen näyttelijä. Hän on näytellyt muun muassa elokuvassa *[[Veljeni Leijonamieli (elokuva)|Veljeni Leijonamieli]]* (1977) sekä televisiosarjassa *[[Hedebyborna]]* (1978–1982).
## Lähteet

## Aiheesta muualla
Tahult

**Tahult** on asuinalue Härrydan kunnassa Länsi-Götanmaan läänissä samannimisessä historiallisessa maakunnassa Ruotsissa. Se muodosti oman taajamansa vuoteen 2015, jolloin se kasvoi yhteen Landvetterin kanssa.

## Lähteet

## Aiheesta muualla
Nya Långenäs

**Nya Långenäs** on taajama Härrydan kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 342 asukasta vuonna 2021. Rakennuskanta koostuu pääasiassa 1960-luvulla rakennetuista vapaa-ajanasunnoista, joissa nykyään asutaan vakituisesti.

## Lähteet

## Aiheesta muualla
Gösta Sandels

**Axel Gösta Fabian Sandels** (25. huhtikuuta 1887 Göteborg – 24. elokuuta 1919 Granada) oli ruotsalainen taidemaalari. Hän opiskeli Pariisissa omatoimisesti ja liittyi Ruotsissa modernistiseen *[[De unga]]* -taiteilijaryhmään. Hän erottui muista jäsenistä romanttisemmalla tyylillään, joka otti vaikutteita Edvard Munchilta ja Vincent van Goghilta.
## Teoksia

Badplatsen x Gösta Sandels.jpg|*Badplatsen*
Höstbild x Gösta Sandels.jpg|*Höstbild*
Kvinna och natura morte x Gösta Sandels.jpg|*Kvinna och natura morte* (1918)

## Lähteet

## Aiheesta muualla
Tejen (kaupunki)

**Tejen** on kaupunki ja samannimisen piirikunnan hallinnollinen keskus Ahalin maakunnassa Turkmenistanissa. Se sijaitsee Tejenjoen muodostamalla keidasalueella 217 kilometriä Aşgabatista kaakkoon. Vuoden 2022 väestönlaskennan mukaan kaupungissa oli 67&nbsp;488 asukasta.

Tejenin kautta kulkee Türkmenbaşysta Türkmenabatiin johtava maantie ja rautatie, josta haarautuu maantie ja rautatie Sarahsiin ja edelleen Iranin Mašhadiin. Kaupungissa on kemian, puuvilla-, kevyttä, elintarvike- ja rakennustarviketeollisuutta. Vuonna 2005 avattiin Türkmenhimiýa-yhtiön ureatehdas. Ympäröivällä maaseudulla viljellään vehnää, puuvillaa ja viinirypäleitä sekä harjoitetaan karjanhoitoa. Seutu on kuuluisa meloneistaan.

## Lähteet
House of Helsinki

**House of Helsinki Ry** on vuonna 2019 perustettu suomalainen vapaaehtoisjärjestö.

Venäjän hyökättyä Ukrainaan helmikuussa 2022 House of Helsinki käynnisti REFUFIN-hankkeen auttamaan sotaa paenneita ukrainalaisia. Kesäkuussa 2022 Kuosti sai Helsinki-mitalin työstään ukrainalaisten auttamiseksi. 

House of Helsinki on Kansalaisareenan  ja Moniheli:n  jäsenjärjestö.

## Lähteet
Jackson Blake

**Jackson Blake**  (s. 3. elokuuta 2003 Fargo, Pohjois-Dakota, Yhdysvallat) on yhdysvaltalainen jääkiekkoilija, joka edustaa NHL-joukkue Carolina Hurricanesia. Hänen pelipaikkansa on oikea laitahyökkääjä ja hän laukoo oikealta.

Ennen NHL-uraansa Blake pelasi USHL-joukkue Chicago Steelissa ja Pohjois-Dakotan yliopiston joukkueessa. Carolina Hurricanes varasi hänet neljännellä kierroksella 109. varausvuorolla . Heinäkuussa 2025 Blake solmi Hurricanesin kanssa kahdeksanvuotisen ja yhteensä 45 miljoonan dollarin arvoisen jatkosopimuksen. Blake on pelannut 81 NHL:n runkosarjan ottelua. Näissä otteluissa hän on tehnyt 17 maalia ja 17 syöttöä eli yhteensä 34 tehopistettä. Hän on pelannut myös 15 NHL:n pudotuspeliottelua pistein 3+3. Uran tilastot päivitetty 26. heinäkuuta 2025. 

## Lähteet
Irlannin parlamenttivaalit 2024

**Irlannin parlamenttivaalit** järjestettiin 29. marraskuuta 2024. Niissä vaalittiin parlamentin alahuoneen, Dáil Éireannin, 160 jäsentä.

Eniten paikkoja saivat Fianna Fáil, 48 paikkaa ja Sinn Féin, 39 paikkaa. Fine Gael, joka on ollut koalitiossa Fianna Fáilin kanssa vuodesta 2020, oli kolmas 38 paikalla. Enemmistön saavuttamiseksi Dáilissa tarvitaan 88 paikkaa, Fianna Fáililla ja Fine Gaelilla on yhteensä 86. Joulutauon jälkeen nen neuvottelivat hallituksen muodostamisesta.

Vihreälle puolueelle jäi enää yksi paikka edellisen parlamentin 12 paikasta.

Äänestysprosentti vaaleissa oli 59,7 %, mikä on alhaisin yli vuosisataan.

## Lähteet
Nayrab

**Nayrab** (myös **Nerab** tai **Nera**; ) on kylä Syyrian Aleppon kaupungin kaakkoispuolella. Vuonna 2004 sen asukasluku oli 10&nbsp;018. Kylän vieressä on Aleppon kansainvälinen lentoasema ja Nayrabin pakolaisleiri. Se tunnetaan esimerkiksi Nerabin hautapiirtokirjoitusten löytöpaikkana.

## Maantiede

Nayrab sijaitsee sijaitsee Aleppon maakunnassa Jabal Samanin piirikunnassa noin 7 kilometriä Aleppo kaupungista kaakkoon. Kylän vieressä on Nayrabin pakolaisleiri ja Aleppon kansainvälinen lentoasema.

## Historia
Nayrab tunentaan esimerkiksi Nerabin hautapiirtokirjoitusten löytöpaikkana. Hautapiirtokirjoitukset olivat kaksi
steelaa, joihin molempiin on hakattu hautapiirtokirjoitus. Steelat löytyivät pienestä tumulus-haudasta eli keinotekoisesta hautakummusta. Tekstit on ajoitettu 600-luvun alkuun eaa. Hautainskriptiot on hakattu kuunjumala Saharin papeille nimeltä Sinseribini ja Si-gabbar. Nerabilainen pappi Si-gabbar mainitaan myös Assyrian kuningas Sargon II:lle osoitetussa tekstissä Ninivestä. Bab Nayrab oli yksi Aleppon aijubidien aikaisen kaupunginmuurin porteista tiellä kohti Nayrabia.

Nayrabin pakolaisleiri perustettiin palestiinalaisille pakolaisille vuosien 1948–1950 välillä.

## Väestö
Nayrabin asukasluku oli Syyrian vuoden 2004 väestönlaskennan mukaan 10&nbsp;018. Viereisellä pakolaisleirillä on noin 18&nbsp;000 asukasta.

## Lähteet
Punasel

**Punasel** on suomalaisen popartistin Robinin albumi, joka julkaistiin 29. marraskuuta 2024. Albumi ylitti platinarajan jo ennen julkaisuaan. Albumin levyjulkaisutilaisuus oli Tavastialla kahtena peräkkäisenä iltana 10. - 11. tammikuuta 2025. Albumin kappaleita on ollut tekemässä Robinin lisäksi Vilma Alina, Emma Johansson, Johannes Brotherus sekä Danitello, joka on myös albumin vastaava tuottaja. 

## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Helsingin Sanomat: 
* Soundi: 

## Lähteet
Börje Barkman

**Börje Barkman** (1909 Helsinki − 1981) oli suomalainen mainosalalla työskennellyt ja Helsingissä asunut taidemaalari.

Barkman kävi Taideteollisen keskuskoulun 1926−1929. Hänen taiteilijan debyyttinsä tapahtui Helsingissä 1936. Barkman osallistui Suomen Taiteilijain näyttelyihin 1943 ja 1952, Nuorten näyttelyihin vuosina 1939, 1940, 1942, 1943, 1945 ja 1946, Suomen Taideyhdistyksen näyttelyyn 1944, Finlandia-näyttelyyn 1945 sekä Taidemaalariliiton näyttelyyn 1975.

Barkman työskenteli mainosalalla 1929−1973.

## Lähteet
Üňüz

**Üňüz** () on Turkmenistanissa sijaitseva 470 kilometriä pitkä painauma, joka erottaa Karakumin aavikon korkeamman pohjoisosan matalammasta keskiosasta.

Painaumaa reunustaa pohjoisessa 60–80 metriä korkea jyrkänne ja etelässä hiekkaharjujen muodostama matalampi reunus. Se koostuu enimmillään 15 kilometriä pitkistä ja 1–4 kilometriä leveistä syvängöistä, joiden pohja on tasaista suola- tai savimaata. Syvänköjä erottavat hiekan tai hiekkakiven muodostamat kannakset. Üňüzin uskotaan olevan maaperän liikkeiden ja kulumisen muokkaama muinaisen jokiuoman jäänne.

## Lähteet
Saarijärvi (Kaavi, eteläinen)

**Saarijärvi** on matala, lukuisten saarien pirstoma metsäjärvi Kaavilla Pohjois-Savon maakunnan itäisimmässä osassa. Sen pinta-ala on 2,5 neliökilometriä. Etäisyys Kuopiosta on 64 kilometriä itään.

## Maantiede
Saarijärven suurin ulottuvuus kaakosta luoteeseen on noin 2,9 kilometriä. Lokkiniemi ja Naamanniemi jakavat järven itäosan lahdiksi, joista Naamanlampi on pääaltaasta varsin erillään sijaitseva noin kuuden hehtaarin laajuinen vesialue. Järven pohjoisimman osan muodostaa Pohjoislahti ja eteläisimmän osan Etelälahti. Lähes 99 prosenttia Saarijärven alasta on enintään kuusi metriä syvä. Pohjoislahden suulla sijaitsee syvin alue, se ulottuu enimmillään lähes yhdeksän metrin syvyyteen.

Saarijärven saariluku on 27. Saarista 4 on alle aarin laajuisia luotoja, 18 on yli aarin mutta alle hehtaarin laajuisia ja 5 saarta on yli hehtaarin laajuisia. Saarista laajin on noin viisihehtaarinen Sikosaari järven länsiosassa. Itärannan lähellä sijaitsee Kutusaari (noin 2,5 hehtaaria) ja Ukonsaari (noin 2 ha), jonka luoteispuolella sijaitsee Riitasaari. Lokkiniemen jatkeena on Lokkisaari. Lokkiniemen ja Naamanniemen välissä sijaitsee Annansaari. Sikosaaren pohjoispuolella sijaitsee Löngänsaari ja Koivikkosaari, sen itäpuolella sijaitsee Marjansaari ja Majasaari.

Saarijärven rannat ovat metsä- ja suomaata, jonka korkeustaso on korkeintaan muutamia metrejä järvenpintaa ylempi. Niemimailla on jonkin verran pientaloja.

Saarijärvi laskee Saarijokea etelään Syrjäjärveen (117,1 metriä mpy). Järvien välinen kannas on noin kilometrin levyinen, ja sillä sijaitsee Lakkaneva, muutamia suolampia ja Syrjäjärven luoteisosan itärantaa myötäilevä Syrjänsärkkä. Lakkanevan ojat virtaavat Saarijärveen. Saarijärven itäpuolella sijaitsevan Pieni-Mustin (120,3 metriä mpy) vedet laskevat Mustinpuroa Saarijärveen.

Saarijärven vesitilavuus on 5&nbsp;027&nbsp;000 kuutiometriä. Noin seitsemän kahdeksasosaa tilavuudesta on enintään kolmen metrin syvyydessä.

Saarijärvi (04.782.1.006) kuuluu Syrjäjoen valuma-alueeseen (04.782), joka on kolmannen jakovaiheen vesistö Vuoksen päävesistössä (04). Toinen jakovaihe on Rauvanjärven valuma-alue (04.78) ja ensimmäinen on Juojärven reitin valuma-alue (04.7). Syrjäjärvi ja Saarijärvi ovat laajimmat Syrjäjoen valuma-alueen 17:stä vähintään hehtaarin laajuisesta vakavedestä. Niitä seuraa noin 25 hehtaarin laajuinen Alimmainen Saarilampi.

## Lähteet
Susanna Ringbom

**Susanna Sofia Ringbom** (s. 25. lokakuuta 1939 Porvoo) on suomalainen näyttelijä.

## Ura
Susanna Ringbomin vanhemmat olivat filosofian tohtori Nils-Eric Ringbom ja Guri Tegengren. Hänen puolisonsa oli näyttelijä Nils Brandt. Vuonna 1963 alkanut liitto päättyi Brandtin kuolemaan 1990. Ringbom suoritti Svenska Teaterns Elevskolanin 1958–1961.

Ringbom näytteli Svenska Teaternissa (1961–1964, 1980–), Lilla Teaternissa, improvisaatioteatteri Teaterföreningen Stjärnfallissa ja Wasa Teaterissa. Viimeksi mainitussa hänen roolejaan olivat muun muassa Lahja näytelmässä *Två ljus i fönstret* ja Hanna Näs näytelmässä *Hemsång*.

Teatteritehtäviensä ohella Ringbom näytteli television komediasarjassa *[[Paras vuosi ikinä]]* (2020). Hänen roolinaan oli Annikki. Ringbom näytteli sivuosia myös elokuvissa *[[Tie pimeään]]* (1962) ja *[[Apinan vuosi (elokuva)|Apinan vuosi]]* (1983). Niiden lisäksi hänellä oli sivuosia muutamissa lyhytelokuvissa.

## Lähteet
* 
*
*
*
Mikael Ahlström

**Mikael Ahlström** (s. 1972) on suomalainen kustannustoimittaja. Hän on työskennellyt WSOY:n lasten- ja nuortenkirjaosastolla vuodesta 2000. Ahlström on erikoistunut fantasiakirjallisuuden suomennoksiin ja sarjakuviin.

Ahlström on koulutukseltaan filosofian maisteri. Hän oli perustamassa Suomen Tolkien-seuraa ja toimi sen ensimmäisenä puheenjohtajana 1992–1993. Ahlström on myös suomentanut Tolkien-aiheisia kirjoja.

Vuonna 2011 Ahlström sai Suomen sarjakuvaseuran myöntämän sarjakuvaneuvos-tunnustuksen työstään sarjakuvan edistämiseksi etenkin WSOY:n kustannusohjelmassa. Vuonna 2024 hän sai Suomen Kirjasäätiön kustanustoimittajalle myöntämän Alvar Renqvist -palkinnon.

## Lähteet
Iivari Koskimies

**Iivari Eliel Koskimies**, vuoteen 1906 **Forsman** (1. toukokuuta 1873 Isokyrö – 12. maaliskuuta 1929 Helsinki) oli suomalainen musiikkipedagogi, kuoron- ja orkesterinjohtaja ja säveltäjä.

Koskimiehen vanhemmat olivat rovasti Oskar Wilhelm Forsman ja tämän toinen puoliso Maria Gustava Ahlholm. A. V. Koskimies, Eevertti Kustaa Koskimies, Juho Koskimies, Kaarlo Koskimies ja  Yrjö Gideon Forsman olivat hänen veljiään. Iivari Koskimiehen puoliso vuodesta 1897 oli Hildur Sandström (k. 1939). Koskimies tuli ylioppilaaksi 1892 Vaasan yksityislyseosta ja valmistui filosofian kandidaatiksi 1896. Hän opiskeli myös Helsingin orkesterikoulussa. Koskimies oli musiikin lehtori Uudenkaarlepyyn seminaarissa 1898–1916 ja Jyväskylän seminaarissa 1917–1929. Hän oli myös Mieskuoro Sirkkain johtaja 1918–20 ja Jyväskylän amatööriorkesterin johtaja 1919–1924 sekä *[[Uusi Suometar|Uuden Suomettaren]]* musiikkiarvostelija 1896–1897. Koskimies julkaisi lisäksi kuorosävellyksiä.

## Lähteet
Sandykly

**Sandykli** () on Kyzylkumin eteläisen jatkeen muodostava aavikkoalue Amudarjan oikealla rannalla Turkmenistanin Lebapin ja Uzbekistanin Qashqadaryon maakunnissa.

Pohjoisessa Qorakoʻlin keitaaseen sekä koillisessa ja idässä Qarshin aroon ja Qashqadaryon keitaaseen rajoittuva alue laskeutuu loivasti kohti Amudarjaa. Se on etupäässä hiekan, saven ja soran peittämää aavikkoa, jonka pohjan muodostaa hiekkakivi.

Seudulla vallitsee kuiva aavikkoilmasto. Tammikuun keskilämpötila on 0–4 ja heinäkuun 30 astetta. Vuotuinen sademäärä on alle 120 millimetriä. Alueella on suolasoita ja -järviä, ja sen pohjavesi on suolapitoista.

Sandyklin kasvillisuus koostuu heinäkasveista ja pensaista. Eläinkuntaan kuuluvat matelijat, jyrsijät, kuhertajagaselli, kettu ja susi.

Aluetta käytetään karjan laitumena. Siellä porataan myös maakaasua.

## Lähteet
Polkadot

**Polkadot** on hajautettu protokolla, johon liittyy samanniminen kryptovaluutta. Protokollan tarkoitus on parantaa eri lohkoketjujen välisiä yhteyksiä ja helpottaa datansiirtoa niiden välillä. 

Polkadot-hanke julkistettiin kesällä 2020, jolloin julkaistiin MainNet eli tuotantoversio Polkadotin lohkoketjusta. Aluksi MainNetin hallinta oli keskitetty Web3 Foundationille, mutta heinäkuussa 2020 se hajautettiin. Polkadotin perusti myös Ethereumia perustamassa ollut Gavin Wood. Polkadotin kunkin hajautetun sovelluksen saamasta erillisestä lohkoketjusta käytetään nimitystä “parachain”. Näillä parachaineilla alettiin käydä huutokauppaa marraskuussa 2021. Vuonna 2023 esiteltiin päivitys Polkadot 2.0.

Liikkeelle lasketun Polkadot-kryptovaluutan määrää ei ole rajoitettu. Polkadotin testiverkon nimi on Kusama. Polkadotilla käydään kauppaa muun muassa Binancessa.

## Lähteet
De Laval -suutin

**de Laval -suutin** (lyhyemmin **laval-suutin** tai joskus **supistus-laajennussuutin**) on putki, joka kapenee keskeltä voimakkaasti ja laajenee sen jälkeen asteittain. Sitä käytetään puristettavan kaasun kiihdyttämiseen yliääninopeuksiin aksiaalisesti (työntövoiman suuntaisesti) muuttamalla virtauksen lämpöenergia kineettiseksi energiaksi. De Laval -suuttimia käytetään laajasti muun muassa tietyn tyyppisissä höyryturbiineissa ja rakettimoottoreiden suuttimissa. Sitä hyödynnetään myös yliäänisten suihkumoottoreiden rakenteessa.

## Toimintaperiaate
Suuttimessa kuuma palokaasu poistuu palotilasta ja supistuu suuttimen kapeimpaan kohtaan, jota kutsutaan kurkuksi. Kurkun koko valitaan virtauksen kuristamiseksi ja järjestelmän läpi kulkevan massavirran asettamiseksi. Kurkussa virtaus kulkee äänenopeudella, mikä tarkoittaa, että Machin luku on kurkussa yksi. Kurkun jälkeen suuttimen geometria laajenee, ja virtaus laajenee isentropisesti yliääniseen Machin lukuun, joka riippuu poistumisaukon ja kurkun pinta-alojen suhteesta.

Yliäänisen virtauksen laajeneminen aiheuttaa staattisen paineen ja lämpötilan laskemisen kurkusta poistumisaukkoon, joten laajenemisen määrä määrittää myös poistumispaineen ja -lämpötilan. Poistumislämpötila vaikuttaa äänennopeuteen poistumispisteessä, mikä puolestaan määrittää poistumisnopeuden. Poistumisnopeus, paine ja massavirta suuttimen läpi määrittävät suuttimen tuottaman työntövoiman määrän.

## Historia
Giovanni Battista Venturi suunnitteli supistus-laajennusputkia, joita kutsutaan Venturi-putkiksi, tutkimuksia varten. Niissä hän tarkasteli virtauksen aiheuttamaa paineen alenemista, kun neste tai kaasu kulkee kuristuskohdan läpi (Venturi-ilmiö). Saksalainen insinööri ja keksijä Ernst Körting siirtyi tiettävästi käyttämään supistus-laajennussuutinta höyrysuihkupumpuissaan vuoteen 1878 mennessä sen jälkeen, kun hän oli aiemmin käyttänyt pelkästään supistavia suuttimia. Näitä uusia suuttimia pidettiin kuitenkin yrityssalaisuutena.

Myöhemmin ruotsalainen insinööri Gustaf de Laval sovelsi omaa supistus-laajennussuutintaan käyttöön impulssiturbiinissaan vuonna 1888.
## Lähteet
Delta Center

**Delta Center** on Salt Lake Cityssä, Utahissa sijaitseva areena, joka toimii NBA-seura Utah Jazzin sekä NHL-seura Utah Mammothin kotiareenana. 2002 talviolympialaisten aikana Delta Center (silloinen Salt Lake Ice Center) toimi taitoluistelun sekä kaukalopikaluistelun kisapaikkana, ja sen odotetaan olevan myös yksi 2034 talviolympialaisten kisapaikoista. Areena avattiin vuonna 1991 ja sitä remontoitiin 125 miljoonalla dollarilla vuonna 2017.

## Lähteet
Juri A. Trutnev

**Juri Aleksejevitš Trutnev** (ven. Юрий Алексеевич Трутнев; 2. joulukuuta 1927 – 6. elokuuta 2021) oli venäläinen ydinfyysikko. Hän osallistui ainakin myöhempien Neuvostoliiton ydinaseiden kehittelyyn Arzamas-16:ssa (VNIIEF) Sarovissa. Hän saavutti ainakin Leninin palkinnon, sosialistisen työn sankarin arvon, Neuvostoliiton valtionpalkinnon sekä Kurtšatovin mitalin. Trutnevin merkittävimmät saavutukset lienevät kaksivaiheisen "kuivan" (fissio-fuusio) ydinpommin, kuten RDS-37 kehittely sekä Tsar-bomban (RDS-220) kehittelyyn osallistuminen.

## Lähteet
*http://www.vniief.ru/unvisible_aria/anniversaries2/
*https://ahf.nuclearmuseum.org/ahf/history/tsar-bomba/
*https://nuclearweaponarchive.org/Russia/TsarBomba.html

### Viitteet
Villa Borghese

**Villa Borghese** on suuri puistoalue Rooman keskustan pohjoispuolella. Nimi on alkujaan viitannut Borghesen suvun omistamaan huvilaan, jonka puutarhasta puisto on syntynyt. Huvilarakennus tunnetaan myös nimellä Casino Nobile, ja siinä toimii taidemuseo Galleria Borghese.

Villa Borghese -huvila rakennettiin vuosina 1608–1633 kardinaali Scipione Borgheselle, joka oli paavi Paavali V:n siskonpoika. Suunnittelutyöstä vastasivat arkkitehti Flaminio Ponzio, tämän apulainen ja seuraaja Giovanni Vasanzio ja vuodesta 1621 Girolamo Rainaldi. Paikalle oli aiemmin sijainnut Borghesen suvun omistama viinitarha. Huvilan ympärille rakennetun koristepuutarhan suunnitteli Domenico Savino da Montepulciano. Huvilan eli ”Casinon” eteen pystytettiin antiikin aikaisia patsaita, sen taakse rakennettuun yksityispuistoon puolestaan istutettiin 600 rautatammea. Scipione Borghese säilytti huvilassa keräämäänsä taidetta ja antiikkiesineitä, ja myöhemmät Borgheset täydensivät hänen kokoelmaansa.

Arkkitehti Antonio Asprucci ja hänen poikansa Mario uudistivat huvilarakennusta 1700-luvulla Marcantonio IV Borghesen määräyksestä. Christoph Unterberger suunnitteli 1700-luvun loppupuolella puutarhan muuttamisen englantilaistyyliseksi maisemapuutarhaksi. Sinne rakennettiin suoria käytäviä, Borghesen suvun alkuperäisen kotikaupungin Sienan mukaan nimetty Piazza di Siena -aukio sekä Aspruccin suunnittelemat uusklassiset temppelit Tempio di Faustina, Tempietto di Diana ja Asklepios-jumalalle omistettu joonalaistyylinen Tempio di Esculapio, joka on pienen järven keskellä olevassa saaressa. Borgheset laajensivat puistoa 1800-luvulla.

Italian valtio osti vuonna 1902 puiston, rakennukset ja taidekokoelman ja lahjoitti ne Rooman kaupungille. Puisto avattiin yleisölle ja huvilaan avattiin Galleria Borghese -museo. Muissa puiston alueella sijaitsevissa rakennuksissa toimivat Museo Canonica, modernin taiteen kansallisgalleria sekä 1500-luvulla rakennetussa Villa Giulia -huvilassa toimiva kansallinen etruskilainen museo.

Puiston alueella sijaitsevat muun muassa niin sanotut salaiset puutarhat Giardino dell’Uccelliera, Giardino Vecchio, Giardino della Meridiana ja Giardino della Coltivazione. Myös Bioparco-eläintarha on Villa Borghesen alueella.

## Lähteet

## Aiheesta muualla
Alturas

**Alturas** on kaupunki Kalifornian osavaltiossa Yhdysvalloissa. Sen väkiluku oli vuoden 2020 väestönlaskennassa 2&nbsp;715. Kaupunki toimii Modocin piirikunnan hallintokeskuksena, ja se on myös piirikunnan ainoa kunta.

## Väestö
Vuonna 2020 Alturasin 2&nbsp;715 asukkaasta valkoisia oli 78,0&nbsp;%, alkuperäisasukkaita 4,1&nbsp;%, aasialaisia 1,3&nbsp;%, mustia 1,1&nbsp;% ja Tyynenmeren alkuperäisasukkaita 0,3&nbsp;%. Asukkaista 6,0&nbsp;% kuului johonkin muuhun rotuun ja 9,3&nbsp;% kuului kahteen tai useampaan rotuun. 14,3&nbsp;% asukkaista puhuu kotonaan jotain muuta kieltä kuin englantia ja 6,5&nbsp;% asukkaista on syntynyt ulkomailla.

## Kuvia kaupungista

Tiedosto:Sunset in Alturas Calif. (15873098718).jpg|Auringonlasku Alturasissa.
Tiedosto:Alturas California 1975.jpg|Alturasin keskustaa vuonna 1975.


## Lähteet

## Aiheesta muualla